EkBass/fiwiki-20250220-pages-articles huggingface dataset:
Lensi maahan enkeli

Lensi maahan enkeli on virsi, jonka säkeistöt 1–3 on kirjoittanut Jaakko Haavio (1904–1984) ja 4. säkeistön Niilo Rauhala (s. 1936). Virren sävel on Kaarlo Voipion (1919–2002). Sävelmä on alun perin laadittu toiseen tekstiin. Virsi kertoo pääsiäisen tapahtumat yksinkertaisella tavalla. Haavion alkuperäinen pääsiäisruno olikin tarkoitettu erityisesti lapsille, ja se julkaistiin ensimmäisen kerran Pyhäkouluyhdistyksen kevätohjelmistossa vuonna 1961. Myöhemmin laulu liitettiin Pyhäkoululauluja-laulukirjaan. Niilo Rauhala kirjoitti neljännen säkeistön vuonna 1979. Vuoden 1986 virsikirjauudistuksen alla Pyhäkouluyhdistys ehdotti Lensi maahan enkeliä uudeksi lastenvirreksi, mutta se luokiteltiin kuitenkin pääsiäisvirreksi. Sen numero nykyisessä virsikirjassa on 88. == Sanat == 1\. Lensi maahan enkeli, joutuisampi tuulta. Suuren kiven vieritti hän syrjään haudan suulta. Suuren kiven vieritti hän syrjään haudan suulta. 3\. Jeesus, taivaan kuningas, kuolon vallan voitti. Jälkeen pitkäperjantain näin pääsiäinen koitti. Jälkeen pitkäperjantain näin pääsiäinen koitti. 2\. Kivelle hän istahti, puhui iloisesti: Jeesus nousi haudastaan ja elää ikuisesti. Jeesus nousi haudastaan ja elää ikuisesti. 4\. Niin kuin taivaan enkeli mekin iloitsemme. Saamme rientää kertomaan: Nyt elää Jeesuksemme. Saamme rientää kertomaan: Nyt elää Jeesuksemme. == Katso myös == * Luettelo suomenkielisistä virsistä == Lähteet == * Verkkovirsikirja: Lensi maahan enkeli Luokka:Virret
Rockport (Texas)

Rockport on kaupunki Texasin osavaltiossa Yhdysvalloissa. Sen väkiluku oli vuoden väestönlaskennassa 8 766. Kaupunki perustettiin 18. elokuuta 1870. Rockport on Aransasin piirikunnan hallintokeskus. ==Kuvia kaupungista== Tiedosto:Aransas county courthouse 2014.jpg|Aransasin piirikunnan oikeustalo. Tiedosto:Rockport, Texas looking toward Aransas Pass - panoramio.jpg|Ilmakuva kaupungista. Tiedosto:The Mathis House, Rockport, Texas.jpg|T. H. Mathisin talo. ==Lähteet== ==Aiheesta muualla== Luokka:Texasin kaupungit
Radikal Ungdom

Radikal Ungdom on tanskalainen poliittinen nuorisojärjestö, jonka emopuolue on Radikal Venstre. Ideologialtaan se on sosiaaliliberaalinen ja edustaa poliittista keskustaa. Elokuussa 2020 järjestön puheenjohtajaksi valittiin Jacob Robsøe. Järjestö perustettiin alun perin vuonna 1911, kun 16 nuorta kokoontui perustamiskokoukseen Radikaali Venstren puoluekokouksen yhteydessä. Nykymuodossaan Radikal Undom aloitti toimintansa kuitenkin vuonna 1994. Nykyään sillä on yhteensä 15 paikallisosastoa ympäri maata. Vuonna 2016 järjestö julkaisi omien sanojensa mukaan pitkien ja ylpeiden lauluperinteidensä innoittamana Sangbogen-laulukirjan, joka sisältää poliittisesti värittyneitä juomalauluja sekä parodioituja uudelleensovituksia. Järjestö on NCF:n, Lymecin ja IFLRY:n jäsen. == Lähteet == Luokka:Tanskalaiset poliittiset nuorisojärjestöt
Seesam-palkinto

Seesam-palkinto on joka toinen vuosi jaettava palkinto, joka myönnetään selkokielisen kirjallisuuden edistämisestä. Palkinnon myöntää Selkokeskuksen selkokirjatyöryhmä. Seesam-palkinto on jaettu vuodesta 1992 lähtien. Se voidaan myöntää esimerkiksi kirjailijalle, kuvittajajalle, kääntäjälle, tutkijalle tai kustantajalle. == Palkitut == Vuosi Saaja(t) Rooli 1992 Birgitta Boucht Charlotta Boucht kirjailija valokuvaaja 1994 Sisko Savolainen Kallion kirjaston Luki-Nurkka-vastaava 1997 Kaleva sanomalehti 1999 Ritva Kosonen lausuntataiteilija 2001 Eija Lehtiniemi Mervi Wäre Arto Törmänen oppimateriaalisuunnittelija lehtori kuvittaja 2003 Ari Sainio selkokirjailija 2005 Satu Itkonen Markus Itkonen kirjailija, taidehistorioitsija graafikko 2007 Lohipadon koulu (nyk. Valteri-koulu Tervaväylä) Susanna Huikari Mika Kolehmainen oppilaitos bliss-kirjojen tekijät 2009 Leena Reiman Kustannus Oy Pieni Karhu selkokirjakustantaja kustantamo 2011 Pertti Rajala selkokirjailija 2013 Oulun kaupunginkirjasto kirjasto 2015 Satu Leisko selkokirjailija 2017 Avain kirjankustantamo 2019 Tuija Takala selkokirjailija 2021 Tapani Bagge selkokirjailija 2023 Pekka Rahkonen kuvittaja Lähde == Lähteet == ==Aiheesta muualla== * Seesam-palkinto Selkokeskuksen verkkosivuilla Luokka:Suomalaiset kirjallisuuspalkinnot
Bravely Default 2

Bravely Default II on Claytechworksin kehittämä ja Square Enixin julkaisema taktinen roolipeli, joka julkaistiin Nintendo Switchille vuonna . Peli on seuraaja Bravely Defaultille, jossa ei ole palaavia hahmoja vaan kaikki hahmot ovat uusia ja iäkkäämpiä kuin hahmot aiemmassa pelissä. Peli palaa sarjan juurille ja siinä on uusi maailma ja uusi tarina. Tuottaja Tomoya Asano on kertonut mahdolliselle kolmannelle osalle olevan konsepti mielessä. Pelin on kehittänyt sama ryhmä, joka on kehittänyt aiemmat pelit Bravely-sarjassa sekä Octopath Traveler -pelin. Pelin ääniraidan on tehnyt Revo, joka teki myös aiempaan peliin ääniraidan. == Ääninäyttelijät == Japaninkieliset ääninäyttelijät: == Vastaanotto == Peli on saanut IGN:n arvostelussa arvosanaksi 8/10. Arvostelussa kehuttiin muun muassa taustagrafiikkaa ja taistelun muokattavuutta. Pelissä on perinteisen JRPG-tyylin ominaisuuksia ja lukuisia parannuksia. Pelissä on toistoa, mutta se on helppo aloittaa ja laittaa jälleen sivuun jolloin toisto ei tunnu häiritsevältä. == Lähteet == == Aiheesta muualla == * Luokka:Vuoden 2021 videopelit Luokka:Taktiset roolipelit Luokka:Square Enixin videopelit Luokka:Nintendo Switch -pelit
Rune Factory

Rune Factory on Neverlandin kehittämä roolipelisarja. Pelisarjan tuottajan Yashimoto Hirofumin mukaan sarjan ensimmäinen peli Rune Factory: A Fantasy Harvest Moon luotiin erikoistuotteena juhlistamaan Harvest Moon -pelisarjan kymmenvuotispäivää, mutta aloitti oman sarjansa saatuaan hyviä arvosteluita. Esikuvansa mukaan pelissä viljellään ja parannetaan viljelyssä käytettäviä työkaluja, mutta siihen on lisätty luolastojen tutkimista ja pelaaja voi vapaammin valita mihin käyttää aikaansa. == Pelit == * Rune Factory: A Fantasy Harvest Moon (2006), Nintendo DS * Rune Factory 2: A Fantasy Harvest Moon (2008), Nintendo DS * Rune Factory: Frontier (2008), Wii * Rune Factory 3: A Fantasy Harvest Moon (2010), Nintendo DS * Rune Factory: Oceans (2011), PlayStation 3, Wii ** myös nimellä Rune Factory: Tides of Destiny Pohjois- Amerikassa * Rune Factory 4 (2013), Nintendo 3DS ** Rune Factory 4 Special (2019), Nintendo Switch, uusintajulkaisu * Rune Factory 5 (2021 Japani, 2022 Pohjois-Amerikka ja Eurooppa) == Lähteet == == Aiheesta muualla == * Rune Factory MobyGamesissä Luokka:Videopelisarjat Luokka:Maanviljelypelit
Moskhos

Moskhos (, ; 100-luku eaa.) oli antiikin kreikkalainen runoilija, joka oli kotoisin Syrakusasta. Hän oleskeli Aleksandriassa Aristarkhos Samothrakelaisen seurapiirissä. Moskhos kirjoitti eeppiseen runomittaan sieviä, siloisia kuvauksia tarustosta, bukolisia runoja ja muita pikkurunoelmia. Hänen katsotaan kuuluvan bukolisiin runoilijoihin.Moskhos, Tietosanakirja osa 6, palsta 728, Tietosanakirja Osakeyhtiö 1913. Hän jatkoi Theokritoksen kehittämää paimenrunoutta: hän jätti siitä pois paimenet mutta säilytti eroottisen idyllin.Mäki, Pauliina: Aikakausiin liittyvät kirjaston tapahtumat, opinnäyte, Oulun ammattikorkeakoulu, 2019 s. 53. Moskhos teki tunnetuksi kreikkalaisen tarinan foinikialaisesta prinsessasta Europesta, jonka häräksi muuntautunut Zeus vietteli.Moisanen, Markku: Digenes Akrites, Bysanttilainen eepos Ja sen päähenkilön mahdolliset esikuvat. Pro gradu -tutkielma, Helsingin yliopisto 2020, s. 45 alaviite. == Lähteet == ==Aiheesta muualla== Luokka:100-luku Luokka:Antiikin kreikkalaiset bukoliset runoilijat Luokka:Kuolinvuosi tuntematon Luokka:Syntymävuosi tuntematon
Ojakkalan rautatieasema

Ojakkalan rautatieasema () on lakkautettu rautatieliikennepaikka Hanko–Hyvinkää-radalla Vihdissä. Ojakkala avattiin liikenteelle vuonna 1897. Paikalle rakennettiin 1900 Platformskjul I -tyyppinen rakennus Bruno Granholmin suunnitelmien mukaisesti. Vuonna 1912 Ojakkalan asemalta avattiin Ojakkalan ja Olkkalan välinen kapearaiteinen yksityisrata. Yksityisradan avaaminen teki Ojakkalasta Vihdin merkittävimmän aseman. Vuonna 1922 Ojakkalaan rakennettiin uusi Thure Hellströmin suunnittelema asemarakennus, koska aiempi kävi liian pieneksi. Uuden rakennuksen valmistuttua vanhaa rakennusta käytettiin muihin tarkoituksiin, mutta se purettiin myöhemmin. Ojakkalan ja Olkkalan välisen radan liikennöinti loppui 1957. Ojakkalan asema muutettiin miehittämättömäksi 1968 ja tavaraliikenne lakkautettiin vuonna 1971. Liikennepaikka lakkautettiin kokonaisuudessaan vuonna 1983, kun radan henkilöliikenne loppui 25. syyskuuta 1983. Ojakkalan vesitorni paloi vuonna 1992 ja asemarakennus purettiin 2000-luvun alussa. == Lähteet == == Aiheesta muualla == *Vaunut.org: Kuvia Ojakkalan rautatieasemalta Luokka:Vihdin rautatieliikennepaikat Luokka:Uudenmaan lakkautetut rautatieliikennepaikat Luokka:Bruno Granholmin suunnittelemat rakennukset
Tapionhapero

Tapionhapero (Russula olivobrunnea) on haperolaji. Lakki on leveydeltään 5–15 senttimetriä ja väriltään ruskea, punaruskea tai violetti. Lakin reuna on uurteinen ja pintakelmu on nyljettävissä osittain. Heltat ovat melko tiheät ja keltaiset. Myös itiöpöly on keltaista. Malto on valkoista. Jalka on 6–13 senttimetriä pitkä ja valkoinen. Sienen maku on mieto. Suomessa sitä tavataan harvinaisena kuusilehdoissa. Se on kuusen juurisieni ja sen kasvuaika on heinäkuusta lokakuuhun. Laji on luokiteltu Suomessa elinvoimaiseksi. == Lähteet == == Aiheesta muualla == * Laji.fi: Tapionhapero (Russula olivobrunnea) Luokka:Haperot
Johann Most

Johann Joseph Most (1846–1906) oli saksalainen anarkisti. Hän toimi alkujaan agitaattorina ja sanomalehtimiehenä Saksan sosiaalidemokraattisessa puolueessa. Hän oli 1874–1878 Saksan valtiopäivien jäsen. Kun hänen agitointinsa alkoi saada yhä anarkistisemman, väkivallantekoja suosittelevan suunnan, hänet erotettiin sosiaalidemokraattisesta puolueesta. Saksasta karkotettuna Most jatkoi toimintaansa Lontoossa ja sittemmin Amerikassa. Hänet tuomittiin sekä Englannissa että Amerikassa vankeusrangaistukseen. Hän julkaisi Freiheit-nimistä lehteä. Mostin muistelmat Memoiren ilmestyivät 1903.Most, Johann Joseph, Tietosanakirja osa 6, palsta 728, Tietosanakirja Osakeyhtiö 1913 Most on kirjoittanut työväenlaulun Köyhälistön laulun alkuperäiset saksankieliset sanat.Proletaarilaulu Finna. Viitattu 9.8.2020. == Lähteet == ==Aiheesta muualla== Luokka:Saksalaiset poliitikot Luokka:Saksalaiset anarkistit Luokka:Vuonna 1846 syntyneet Luokka:Vuonna 1906 kuolleet
Lehtoviinihapero

Lehtoviinihapero (Russula pubescens) on haperolaji. Sen lakki on 4–12 senttimetriä leveä. Lakki on väriltään viininpunainen tai punaruskea ja pinnaltaan epätasainen ja reunasta uurteinen. Lakin keskusta on reunoja vaaleampi ja vihertävä. Pintakelmu on osittain nyljettävissä. Heltat ovat aluksi valkoisia ja myöhemmin kellertäviä. Itiöpöly on keltaista. Malto on valkoista, mutta se muuttuu leikkauspinnalta punertavaksi tai haamaaksi. Jalka on 4–10 senttimetriä pitkä ja valkoinen. Sienen maku on mieto, ja se on hyvä ruokasieni. Lehtoviinihapero kasvaa koko Suomessa lehdoissa, sekametsissä ja tunturikoivikoissa. Se on koivun juurisieni. Kasvuaika on elokuusta syyskuuhun. Laji on luokiteltu Suomessa elinvoimaiseksi. Lehtoviinihapero muistuttaa viinihaperoa. Lehtoviinihaperon erottaa viinihaperosta epätasaisen, uurteisen ja keskustasta vaaleamman lakin avulla. == Lähteet == == Aiheesta muualla == * Laji.fi: Lehtoviinihapero (Russula pubescens) Luokka:Haperot
Dummy Boy

Dummy Boy on 6ix9inen debyyttialbumi, joka julkaistiin 27. marraskuuta 2018. == Kappaleet == # # # # # # # # # # # # # == Henkilöstö == * 6ix9ine – vokalisti * Andres Espana – kitara (kappale 3) * Lee "Wizard Lee" Weinberg – miksaus (kappaleet 1–4, 6–10, 12, 13), masterointi (kappaleet 1–4, 6–13), äänitys (kappaleet 3, 4, 6, 8–10, 12, 13) * Todd Robinson – miksaus (kappaleet 4, 6, 12), äänitys (kappaleet 4, 6, 12) * Take a Daytrip – miksaus (kappaleet 13), äänitys (kappale 13) Luokka:Vuoden 2018 esikoisalbumit
Numeeninen

Numeeninen (, jumala) "jumalallinen" on saksalaisen teologin Rudolf Otton kehittämä termi, joka kuvaa uskonnollisen elämyksen irrationaalista laatua.Aiko & Vornanen 1993, s. 441 ==Lähteet== *Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Uskonnolliset käsitteet Luokka:Uskontopsykologia
Närhikirjoahven

Närhikirjoahven (Caquetaia spectabilis) on kirjoahventen (Cichlidae) heimoon kuuluva makean veden kalalaji, jota pidetään myös akvaariossa. Lajilla on myös pieni taloudellinen merkitys ruokakalana. Sen tieteellinen lajinimi spectabilis tulee latinan kielestä ja viittaa lajin silmiinpistävään ulkonäköön. Närhikirjoahven voi kasvaa korkeintaan 19 senttimetrin mittaiseksi. Laji saavuttaa sukukypsyyden keskimäärin 5,08 senttimetrin mittaisena. Koiraat ovat naaraita kookkaampia ja värikkäämpiä. Närhikirjoahventa tavataan Brasiliasta ja Guyanasta. Se elää noin 26–27 asteen lämpöisissä vesissä, joissa kasvaa runsaasti vesikasveja. Närhikirjoahven saalistaa ravintonsa väijymällä. Kudun aikana naaras munii noin 400–1 500 munaa. Sekä koiras että naaras vartioivat munia siihen saakka kunnes ne kuoriutuvat. == Lähteet == Luokka:Kirjoahvenet
Rubidiumkarbonaatti

Rubidiumkarbonaatti (Rb2CO3) on rubidium- ja karbonaatti-ionien muodostama epäorgaaninen ioniyhdiste. Yhdistettä käytetään rubidiumin ja sen yhdisteiden sekä erikoislasien valmistamiseen ja orgaanisen kemian synteeseissä. ==Ominaisuudet, valmistus ja käyttö == Huoneenlämpötilassa rubidiumkarbonaatti on valkoista tai väritöntä kiteistä ainetta. Yhdisteen alkeiskoppi on monokliininen. Rubidiumkarbonaatti imee kosteutta eli se on hygroskooppista. Se liukenee erittäin hyvin veteen ja liuokset ovat emäksisiä. Kidevedettömän yhdisteen lisäksi tunnetaan myös kidevedellinen monohydraatti (Rb2CO3·H2O). Rubidiumia sisältävistä mineraaleista muodostetaan alunoita ja liuokseen lisätään kaliumkarbonaattia. Liuoksesta rubidiumkarbonaatti erotetaan kiteyttämällä. Yhdistettä voidaan valmistaa myös johtamalla hiilidioksidia rubidiumhydroksidiliuokseen tai rubidiumhydroksidin ja ammoniumkarbonaatin reaktiolla ja haihduttamalla vesi pois.Carolyn L. Ladd: Rubidium(I ) Carbonate, e-EROS Encyclopedia of Reagents for Organic Synthesis, John Wiley & Sons, New York, 2016. Teoksen verkkoversio Viitattu 9.8.2020. :2 RbOH + CO2 → Rb2CO3 \+ H2O :2 RbOH + (NH4)2CO3 → Rb2CO3 \+ 2 NH3 \+ 2 H2O Rubidiumkarbonaatti voidaan pelkistää metalliseksi rubidiumiksi ja siitä valmistetaan useita rubidiumin yhdisteitä esimerkiksi halogenideja. Rubidiumkarbonaatti parantaa lasin kestävyyttä ja alentaa sen lämmönjohtavuutta ja sitä käytetään erikoislasien ja lasikuitujen valmistuksessa. Orgaanisen kemian synteeseissä yhdistettä käytetään emäksenä. ==Lähteet== Luokka:Karbonaatit Luokka:Rubidiumyhdisteet
Jules Sedney

Jules Sedney (28. syyskuuta 1922 – 18. kesäkuuta 2020) oli Surinamen viides pääministeri 1969–1973 ja Surinamen keskuspankin johtaja 1980–1983. == Elämä == Sedney pääsi maansa pääministerin virkaan 20. marraskuuta 1969. Hän pyrki urallaan Surinamen itsenäistymiseen. Sedneyn virka pääministerinä päättyi 24. joulukuuta 1973. Vuonna 1980 hänestä tuli Surinamen keskuspankin pääjohtaja. Tämä virka kuitenkin päättyi vuonna 1983, kun Sedney joutui riitaan Dési Boutersen kanssa. Hän joutui lähtemään maanpakoon samana vuonna. Samana vuonna häneltä myös riistettiin Surinamen kansalaisuus. Sedney vietti Alankomaissa kuusi vuotta, kunnes hänelle annettiin lupa palata kotimaahansa vuonna 1989. Sedney kuoli 18. kesäkuuta 2020. Hän oli aikaisemmin joutunut sairaalahoitoon. == Lähteet == Luokka:Surinamelaiset poliitikot Luokka:Pääministerit Luokka:Pankinjohtajat Luokka:Vuonna 1922 syntyneet Luokka:Vuonna 2020 kuolleet
Topix

, joka tunnetaan yleisesti nimellä TOPIX, on Tokion pörssin osakeindeksi, joka seuraa kaikkia pörssin ensimmäisen osion kotimaisia yrityksiä. Sen ensimmäinen osa sisältää indeksin suurimmat yritykset, kun taas toinen osa koostuu pienemmistä yrityksistä. TOPIX-indeksi lasketaan noin 2000 osakkeen pohjalta, ja indeksiä on laskettu heinäkuusta 1969 alkaen. == Lähteet == == Aiheesta muualla == * TOPIX Bloombergissä Luokka:Osakeindeksit Luokka:Japanin talous
Baldwinella aureorubens

Baldwinella aureorubens on meriahventen (Serranidae) heimoon ja koruahventen (Anthiinae) alaheimoon kuuluva kalalaji. Se on sukunsa Baldwinella tyyppilaji. B. aureorubens -lajin pituus on tavallisesti 25 senttimetrin luokkaa ja voi olla maksimissaan noin 30 senttimetriä. Sen ruumiin selkäosat ovat vaaleanpunaiset tai punertavat, kyljet ja vatsapuoli ovat vaaleammat. Lajilla on kylkiviivallaan 42–50, yleensä 43–48 suomua. Sen selkäevässä on yleensä kymmenen, toisinaan yksitoista piikkiruotoa ja 13–16, yleensä 15 pehmeää ruotoa. Selkäevän piikki on yleensä neljäs. Peräevässä on kolme piikkiruotoa ja 7–9, yleensä kahdeksan pehmeää ruotoa. Pyrstöevä on erittäin haarautunut. B. aureorubens -lajia tavataan pääasiassa Atlantin valtamereltä Yhdysvaltain rannikolta sekä Etelä-Amerikan Karibianmeren ja Atlantin valtameren rannikoilta. Se elää 146–439 metrin syvyydessä vedenpinnasta. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Koruahvenet
Merced

Merced on kaupunki Kalifornian osavaltiossa Yhdysvalloissa. Sen väkiluku oli vuoden väestönlaskennassa 78 958. Rautatieyhtiö Central Pacific Railroad perusti kaupungin vuonna 1872, ja siitä tuli kunta 1. huhtikuuta 1889. Kaupunki nimettiin Mercedjoen mukaan. Se on Mercedin piirikunnan hallintokeskus. ==Kuvia kaupungista== Tiedosto:Merced Theatre.JPG|Mercedin teatteri. Tiedosto:Merced, Mercy General.JPG|Mercyn sairaala. Tiedosto:Merced, Ca, San Joaquin Valley.JPG|Maaseutua Mercedin ulkopuolla. ==Lähteet== ==Aiheesta muualla== Luokka:Kalifornian kaupungit
Iodotropheus

Iodotropheus on kirjoahventen (Cichlidae) heimoon kuuluva kalasuku. Siihen kuuluu kolme lajia, joita tavataan Afrikasta: * Iodotropheus declivitas Stauffer, 1994 * Iodotropheus sprengerae Oliver & Loiselle, 1972 – Ruostemalawinahven * Iodotropheus stuartgranti Konings, 1990 – Helmimalawinahven == Lähteet == Luokka:Kirjoahvenet
Ludmila Dvořáková

Ludmila Dvořáková (11. heinäkuuta 1923 Kolín – 30. heinäkuuta 2015 Praha) oli tšekkiläinen oopperalaulaja, äänialaltaan sopraano.Ludmila Dvorakova: Renowned Czech soprano who revelled in Wagner and sang leading roles from the Met to Covent Garden The Independent Dvořáková opiskeli Prahan konservatoriossa. Hän pohti alun perin ryhtymistä pianistiksi tai viulistiksi, mutta päätyi valitsemaan urakseen laulamisen, jota hän opiskeli Jarmila Vavrdovan johdolla vuosina 1942–1949. Hän teki oopperadebyyttinsä vuonna 1949 Ostravassa Leoš Janáčekin Katja Kabanovan nimiroolissa. Tämän jälkeen Dvořáková esiintyi nimirooleissa Jenůfassa, Rusalkassa ja Aidassa. Hän esiintyi myös Almavivan roolissa Figaron häissä ja Leonorena Trubaduurissa. Dvořáková totesi vuonna 2014, että tšekinkielisiä oopperoita ei paljon esitetty noihin aikoihin Tšekkoslovakian ulkopuolella. Hän harjoitteli itse kolmetoista tšekkiläistä roolia ja myöhemmin esitti myös ulkomailla konserttilaulajana Bedřich Smetanan, Bohuslav Martinůn, Janáčekin ja Antonín Dvořákin lauluja. Dvořáková työskenteli vakituisesti Bratislavassa vuosina 1952–1954 ja Prahassa vuosina 1954–1960. Prahan-vuosina hänen rooleihinsa kuuluivat Leonore (Fidelio), Octavian (Ruusuritari), Ariadne, Tosca ja Marschallin (Ruusuritari). Alun perin hän oli ajatellut suuntautua italialaiseen ohjelmistoon, mutta hänen kysyntänsä raskaampiin saksalaisrooleihin kasvoi, jolloin hän luopui alkuperäisestä suunnitelmastaan. Vuonna 1960 Dvořáková liittyi Staatsoper Unter den Lindeniin, jossa hänen rooleihinsa kuului Brünnhilde (Valkyyria). Brünnhilden roolin hän tulkitsi myös Covent Gardenissa vuonna 1966 Georg Soltin johdolla. Metropolitan-oopperassa hän teki ensiesiintymisensä samana vuonna Leonoren roolissa (Fidelio). Wieland Wagnerin kutsumana Dvořáková esiintyi Bayreuthin oopperajuhlilla kuuden kauden ajan vuodesta 1965 alkaen. Hänen rooleinaan siellä olivat Gutrune ja Venus (Tannhäuser), Brünnhilde (Valkyyria), Kundry (Parsifal) ja Ortrud (Lohengrin). Vuonna 1971 Dvořáková esiintyi taas Soltin johdolla Covent Gardenissa, tällä kertaa Isolden roolissa oopperassa Tristan ja Isolde. Myöhemmin samana vuonna hän esiintyi eisllä Colin Davisin johdolla Leonorena Fidelion tuotannossa. Vuonna 1974 hän teki esiintymisen Staatsoper Unter den Lindenissä nimiroolissa Emil Petrovicsin yksinäytöksisessä koomisessa konserttioopperassa Lysistrata. Dvořáková otti myöhemmällä urallaan myös mezzosopraanorooleja, joita olivat Herodias (Salome) ja Kostelnicka (Jenůfa). Hän vetäytyi laulu-uraltaan vuonna 1985, sai vuonna 2002 Thalia-palkinnon ja vuonna 2012 tšekkiläisen musiikin edistämisestä Antonín Dvořák -palkinnon. Hän oli vuodesta 1950 naimisissa Rudolf Vašatan kanssa, kunnes mies kuoli vuonna 1982. Dvořáková itse kuoli tulipalossa Prahassa 92-vuotiaana. == Lähteet == Luokka:Tšekkiläiset oopperalaulajat Luokka:Sopraanot Luokka:Mezzosopraanot Luokka:Vuonna 1923 syntyneet Luokka:Vuonna 2015 kuolleet
Putous Allstars

Putous AllStars on suomalaisen Putous-viihdeohjelman syksyllä 2020 MTV3-kanavalla esitetty erikoiskausi, jossa ohjelmaan palasi sarjassa aiemmin mukana olleita näyttelijöitä. Neliosaisen kauden jokaisessa jaksossa oli vaihtuvat näyttelijät, jotka toivat takaisin muun muassa vanhat sketsihahmonsa. Mukana ovat perinteiset ohjelmaosiot, kuten Tulikoe, Näytön paikka ja Viikkokatsaus. Kauden aikana näyttelijät keräsivät myös rahaa Pelastakaa Lapset -järjestölle. Kaudella joka jaksossa vaihtuvina näyttelijöinä esiintyivät Jenni Kokander, Riku Nieminen, Kiti Kokkonen, Christoffer Strandberg, Jussi Vatanen, Mikko Töyssy, Minka Kuustonen, Mikko Penttilä, Ernest Lawson, Mari Perankoski, Timo Lavikainen, Iina Kuustonen, Pilvi Hämäläinen ja Antti Tuomas Heikkinen. Kauden juontajana toimi Joonas Nordman. AllStars-kaudella oli oma osio, Kansan Hahmot. Osiossa valittiin joka jaksossa yksi kansanhahmottaja, joka loi kaksi äänestettyä hahmoa. == Jaksojen esiintyjät == Jakso Näyttelijät 1 Kiti Kokkonen Ernest Lawson Iina Kuustonen Minka Kuustonen Mikko Penttilä Riku Nieminen 2 Jussi Vatanen Pilvi Hämäläinen Ernest Lawson Mari Perankoski Timo Lavikainen Christoffer Strandberg 3 Kiti Kokkonen Jenni Kokander Ernest Lawson Christoffer Strandberg Mikko Penttilä Antti Tuomas Heikkinen 4 Jenni Kokander Kiti Kokkonen Timo Lavikainen Pilvi Hämäläinen Riku Nieminen Mikko Töyssy == Tulikoe ja näytön paikka == Jakso Immuniteetin saaja Tulikoe Näytön paikassa Näytön paikka -tehtävä 1\. Riku Nieminen Edellisten kausien sketsihahmojen esitys pantomiiminä Iina Kuustonen & Minka Kuustonen Vitsi 15 minuutissa 2\. Christoffer Strandberg Joonas Nordmanin kotibileiden erikoinen vieraslista Ernest Lawson Rakkausballadi Pekka Poudalle 3\. Jenni Kokander Rivilaulu Antti Tuomas Heikkinen & Mikko Penttilä Sokkotreffit eri tunnetiloilla ft. Armi Toivanen 4\. Timo Lavikainen Improvisointi ammatista, jossa on huono Mikko Töyssy Lehdistötilaisuus ft. Riku Nieminen, Pilvi Hämäläinen & Kiti Kokkonen == Katsojaluvut ja yllätystehtävät == Jakso Esityspäivä Keskikatsojamäärä Yllätystehtävä 1 19. syyskuuta 2020 744 000 2 26. syyskuuta 2020 642 000 3 3. lokakuuta 2020 648 000 4 10. lokakuuta 2020 627 000 Hautajaissketsi eri tyylilajein == Lähteet == Luokka:Putous Luokka:tuotantokaudet
Francesco Durante

Francesco Durante (31. maaliskuuta 1684 Frattamaggiore – 13. elokuuta 1755 Napoli) oli italialainen säveltäjä ja musiikkipedagogi.Francesco Durante Britannica Durante opiskeli Roomassa ja todennäköisesti Napolissa. Vuodesta 1710 hän opetti Sant'Onofrion konservatoriossa. Hän työskenteli musiikkijohtajana Conservatorio dei Poveri di Gesù Cristossa (1728–1739) ja vuodesta 1742 opettajana Conservatorio di Santa Maria di Loretossa. Vuonna 1745 Durante seurasi Leonardo Leoa Sant'Onofrion konservatorion pääopettajana. Hänen johdollaan opiskelivat muiden muassa Niccolò Jommelli, Niccolò Piccinni, Giovanni Battista Pergolesi, Giovanni Paisiello, Tommaso Traetta ja Leonardo Vinci. Duranten sävellyksiin kuuluu motetteja, messuja, oratorioita, musiikillinen versio Valitusvirsistä, cembalokappaleita ja jousisoitinmusiikkia. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Barokkisäveltäjät Luokka:Musiikkipedagogit Luokka:Vuonna 1684 syntyneet Luokka:Vuonna 1755 kuolleet
Simona Richter

Simona Marcela Richter (s. 27. maaliskuuta 1972 Reșița) on romanialainen judoka ja judovalmentaja. Richter osallistui kolmiin olympialaisiin. Barcelonan olympialaisissa 1992 hän hävisi molemmat kamppailunsa ja sijoittui 13:nneksi. Atlantan olympialaisissa 1996 Richter voitti yhden ja hävisi kaksi kamppailua sijoittuen yhdeksänneksi. Sydneyn olympialaisissa 2000 hän saavutti olympiapronssia häviten yhden viidestä kamppailustaan. Euroopan- mestaruuskilpailuissa Richter oli avoimessa sarjassa hopealla Pariisissa 1992 sekä pronssilla Birminghamissa 1995 ja Haagissa 1996. Romanian mestaruuden Richter voitti 14 kertaa. Kilpailu-uran jälkeen Richter toimi maajoukkuevalmentajana. == Lähteet == Luokka:Romanialaiset judokat Luokka:Romanialaiset urheiluvalmentajat Luokka:Romanialaiset olympiamitalistit Luokka:Vuonna 1972 syntyneet Luokka:Elävät henkilöt
Viestijuoksun Suomen-mestaruuskilpailut 1943

Viestijuoksun Suomen-mestaruuskilpailut 1943 järjestettiin 10.–11. heinäkuuta Porissa. == Yleisen sarjan mitalistit == === Miehet === Aika 1. osuus 2. osuus 3. osuus 4. osuus 4 × 100 m 1\. Tampereen Pyrintö 44,9 Heikki Kauppinen Helmer Kvist Olavi Mattila Birger Lindberg 2\. Idrottsklubben-32 45,8 Per-Ole Smeds Gustav Fogde Lars Pihl Signor Lindgren 3\. Helsingin IFK 46,7 Rolf Hellström Bror Karlsson Runar Björklöf Bertel Storskrubb 4 × 400 m 1\. Helsingin IFK 3.30,0 Per-Erik Sundström Villehard Viklund Runar Björklöf Bertel Storskrubb 2\. KIF, Helsinki 3.34,9 Ture Nyberg Evert Heinström Gunnar Grönberg Aki Tammisto 3\. Idrottsklubben-32 3.38,3 Lars Pihl Thure Hytönen 4 × 1 500 m 1\. Tampereen Pyrintö 16.39,2 Ilmari Loikkanen Eero Santala Johannes Hallanvaara Pentti Siltaloppi 2\. Helsingin Poliisi-Voimailijat 16.53 Viljam Kouhia Kauko Pekuri Sulo Jousenlahti Toivo Sarkama 3\. Turun Urheiluliitto 17.05 Erik Vaine Eino Virtanen Leo Hupponen Tauno Hjelt == Lähteet == * * * Luokka:Viestijuoksun Suomen-mestaruuskilpailut Luokka:Porin urheilutapahtumat Luokka:Vuoden 1943 yleisurheilu
Audi 80 (B1)

Audi 80 B1 (Typ 80) on Audi 80:n ensimmäisen sukupolven malli, jota valmistettiin vuosina 1972–1978. Se korvasi edeltäneen Audi F103 -mallisarjan ja seuraajaksi tuli B2. == Audi 80 B1 (1972–1978) == Ensimmäisen sukupolven Audi 80 esiteltiin heinäkuussa 1972 kaksi- ja neliovisina sedaneina. Se oli aikanaan edistyksellinen auto etuvetoisuutensa ja tilankäyttönsä vuoksi. Sisätilat olivat edeltäjää suuremmat, vaikka pituutta olikin 20 senttimetriä vähemmän. Samaa pohjalevyä käytettiin myös seuraavana vuonna markkinoille tulleessa Volkswagen Passatissa. Perusmalleissa oli kaksi pyöreää ajovaloa, kun taas ylellisemmässä GL-mallissa ja urheilullisessa GT:ssä puolestaan neljä. Australiassa, Yhdysvalloissa ja Kanadassa autoa myytiin Audi Fox -nimisenä. Audi 80 valittiin Vuoden autoksi Euroopassa 1973. Vuonna 1975 esiteltiin viisiovinen farmarimalli Avant. vasen|pienoiskuva|Neliovinen Audi 80 B1. Syksyllä 1976 mallin ulkonäköä muokattiin vastaamaan hiljattain esiteltyä suurempaa Audi 100 (C2) -mallia. Ajovalot muuttuivat neliskulmaisiksi ja takavaloista tuli aiempaa leveämmät. == Lähteet == == Aiheesta muualla == 80 (B1) Luokka:D-segmentin autot Luokka:1970-luvun autot
Tommaso Traetta

Tommaso Michele Francesco Saverio Traetta (30. maaliskuuta 1727 Bitonto – 6. huhtikuuta 1779 Venetsia) oli italialainen säveltäjä. Hän oli Niccolò Jommellin tavoin Christoph Willibald Gluckin edeltäjä oopperan uudistajana 1700-luvulla.Tommaso Traetta Britannica Traetta opiskeli Napolissa ja toimi vuosina 1758–1765 Parman herttua Filipin musiikkimestarina. Vuosina 1765–1768 hän johti Venetsian Conservatorio dell'Ospedalettoa, ja vuosina 1768–1775 hän johti Venäjällä Katariina Suuren hovin musiikkielämää. Oopperasäveltäjänä Traetta hylkäsi selkeän erottelun resitatiivin ja aarian välillä. Hänen resitatiiveissaan on usein emotionaalista voimaa, ja hänen aariansa usein edeltävät draamallisia tapahtumia sen sijaan että keskeyttäisivät sen. Orkesterille Traetta antoi totuttua suuremman roolin. Gluckin tavoin hän usein sijoitti kuoro-osuuksia suoremmin tapahtumien keskelle. Hän hyödynsi usein myös baletillista ainesta. Kaikkiaan Traettan tuotantoon kuuluu 48 oopperaa, joiden joukossa ovat Sofonisba (1762) ja Ifigenia in Tauride (1763). Hän sävelsi myös Stabat Materin ja oratorion Salomone (1768). == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Oopperasäveltäjät Luokka:Barokkisäveltäjät Luokka:Vuonna 1727 syntyneet Luokka:Vuonna 1779 kuolleet
Isak Smeds

Isak Eriksson Smeds (31. toukokuuta 1856 Petolahti – 10. elokuuta 1936 Helsinki) oli suomalainen opettaja ja toimittaja. Smedsin vanhemmat olivat talollinen Johan Erik Prost ja Maria Lovisa Ribacka. Hän pääsi ylioppilaaksi Vaasan lyseosta vuonna 1880 ja valmistui filosofian kandidaatiksi Helsingin yliopiston historiallis-kielitieteellisestä osastosta vuonna 1887. Smeds työskenteli opettajana Helsingissä vuosina 1888–1892, Porvoossa vuosina 1892–1898 ja Pietarsaaressa vuosina 1898–1899. Hän oli Haminan kadettikoulun suomen ja ruotsin kielen lehtori vuosina 1899–1901 ja Joensuun lyseon ruotsin kielen lehtori vuosina 1901–1927. Smeds työskenteli Borgå Nya Tidningin aputoimittajana vuonna 1893. Hän teki aloitteen Jakobstads Tidningin perustamisesta ja oli sen ensimmäinen päätoimittaja vuosina 1898–1899. Smeds toimitti myös Fredrikshamns Tidningiä vuosina 1899–1901. Smeds keräsi ja julkaisi Pohjanmaan ruotsinkielistä kansanrunoutta. Hän oli Suomen muinaismuistoyhdistyksen ja Ruotsalaisen kirjallisuuden seuran jäsen. Äidinkieleensä ruotsiin intohimoisesti suhtautunut Smeds harrasti erityisesti paikannimien tutkimusta ja etymologiaa. Epätieteellisten päätelmiensä takia häntä verrattiin Olof Rudbeckiin. ==Teoksia== * Folkdikter af Maria Berg eller Pali-Maja; efter hennes död samlade och utgifna af Isak Eriksson-Smeds, under medvärkan af J. Oskar I. Rancken. Nikolaistad, 1882. ==Kirjallisuutta== * Mannil, Ragnar. Isak Eriksson Smeds: Orädd pionjär för ordets frihet. Jakobstad: Jakobstads tidning, 1969. ==Lähteet== Luokka:Suomalaiset opettajat Luokka:Suomalaiset päätoimittajat Luokka:Vuonna 1856 syntyneet Luokka:Vuonna 1936 kuolleet
Chaetodipterus

Chaetodipterus on lepakkokalojen heimoon (Ephippidae) kuuluva kalasuku. Siihen kuuluu kolme Atlantin ja Tyynenmeren lajia: * Chaetodipterus faber (Broussonet, 1782) – Atlantinlevykala * Chaetodipterus lippei Steindachner, 1895 * Chaetodipterus zonatus (Girard, 1858) == Lähteet == Luokka:Lepakkokalat
Eläinten tietoisuus

Kysymyksellä, onko ihmisen lisäksi muilla eläimillä tietoisuutta, ja tässä tapauksessa minkä tahansa tyyppistä, on merkittävä filosofinen asema etenkin kysymyksessä niiden moraalisesta arvosta. Tämä on kiistanalaista ja kannanotot ovat hyvin erilaisia aina Descartesin näkemyksestä eläimistä tunnottomina ja tiedostamattomina koneina näkemyksiin, joiden mukaan eläinten sielunelämä olisi hyvinkin rikasta. Aihe sai uuden merkityksen 1900-luvun loppupuolella, jolloin tapahtui niin sanottu ”kognitiivinen vallankumous”. Suoritetut kokeet ovat osoittaneet, että monien eläinlajien sielunelämä on paljon kehittyneempää kuin mitä aiemmin on ajateltu. Yhdeltä tai useammalta lajilta on löydetty laaja joukko kognitiivisia kykyjä, joita on aiemmin pidetty yksinomaan ihmiselle mahdollisena, mukaan lukien työkalujen käyttö, suunnittelu, moraali ja puhuttu kieli. Kriittinen ero kysymyksessä on tietoisuuden ja itsetietoisuuden välinen ero, jossa jälkimmäisen katsotaan harvemmin kuuluvan eläimille. Itsensä peilistä tunnistavien eläinlajien määrä on kuitenkin jokseenkin suuri, ja tätä saavutusta pidetään yleensä todisteena itsetietoisuudelle. == Lähteet == == Aiheesta muualla == Luokka:Kognitiotiede Luokka:Etologia Luokka:Psykologia
Viestijuoksun Suomen-mestaruuskilpailut 1946

Viestijuoksun Suomen-mestaruuskilpailut 1946 järjestettiin 6.–7. heinäkuuta Kotkassa. Naisten SM-kisat, joissa 4x100 metrin viesti oli myös mukana, järjestettiin 5. elokuuta Seinäjoella. == Yleisen sarjan mitalistit == === Miehet === Aika 1. osuus 2. osuus 3. osuus 4. osuus 4 × 100 m 1\. Viipurin Urheilijat 43,0 Tapani Nurmi Vilho Aroniemi Erni Arvinen Nils Hagman 2\. Turun Urheiluliitto 44,1 A.Salonen Pekka Simola Reijo Lainto Olavi Merikallio 2\. Idrottsklubben-32 44,9 Keijo Bovellan Aarre Roiha Erik Rutma Alpo Savolainen 4 × 400 m 1\. Helsingin IFK 3.23,4 Per-Erik Sundström Rainer Pelkonen Runar Björklöf Bertel Storskrubb 2\. Viipurin Urheilijat 3.27,6 Hannes Sonck Alpo Lipiäinen Nils Hagman Vilho Aroniemi 3\. Tampereen Urheilijat -38 3.28,3 Eino Hietaniemi 4 × 800 m 1\. Helsingin IFK 7.48,0 Lars Räihä Rainer Pelkonen Runar Björklöf Bertel Storskrubb 2\. Tampereen Pyrintö 7.54,8 Mattila Peltonen Ilmari Rossi Pentti Siltaloppi 2\. Karhulan Katajaiset 8.00,0 H.Holopainen Viljo Heino Helge Perälä Martti Salovaara 4 × 1 500 m 1\. Tampereen Pyrintö 16.23,2 Saarijoki Hannes Hallanvaara Ilmari Loikkanen Pentti Siltaloppi 1\. Karhulan Katajaiset 16.23,8 Viljo Kolsi Kalevi Perälä Helge Perälä Martti Salovaara 2\. Turun Urheiluliitto 16.39,0 Leo Hupponen === Naiset === Aika 1. osuus 2. osuus 3. osuus 4. osuus 4 × 100 m 1\. Jyväskylän Kisa-Toverit 54,2 Aili Reiko Mirja Jämes Laimi Tarvainen Hellä Siloma 2\. Tapanilan Erä 56,4 Ritva Kuluviita Sirkka-Lisa Palenius Kerttu Palenius Maj-Lis Olander 3\. Jurvan Urheilijat 57,1 == Viitteet == == Lähteet == * * * Luokka:Viestijuoksun Suomen-mestaruuskilpailut Luokka:Kotkan urheilutapahtumat Luokka:Vuoden 1946 yleisurheilu
Kaapo Kalmari

Kaapo Kalmari (s. 29. syyskuuta 2001 Hyvinkää) on suomalainen pesäpalloilija, joka pelaa Ykköspesis-joukkue Haminan Palloilijoissa. == Ura == Kalmari on Hyvinkään Tahkon oma kasvatti. Hän voitti B-poikien SM-pronssia kaudella 2018. Kalmari teki Ykköspesis-debyyttinsä 28. kesäkuuta 2020 kotona Puijon Pesistä vastaan. Hän toi ensimmäisen juoksunsa Ykköspesiksessä 8. heinäkuuta 2020 kotona Alajärven Ankkureita vastaan. Kalmari teki Superpesis-debyyttinsä 26. heinäkuuta 2020 Kiteen Palloa vastaan. Hän löi ensimmäisen juoksunsa Superpesiksessä 4. elokuuta 2020 Vimpelin Vetoa vastaan. == Saavutukset == *B-poikien Itä–Länsi-ottelu 2019 == Muuta == Kalmari valmistui ylioppilaaksi Hyvinkään yhteiskoulun lukiosta keväällä 2020. == Lähteet == Luokka:Suomalaiset pesäpalloilijat Luokka:Vuonna 2001 syntyneet Luokka:Haminan Palloilijoiden pelaajat Luokka:Elävät henkilöt
Satutettu lapsi

Satutettu lapsi on psykologi ja erityisopettaja Torey Haydenin kirjoittama tositarina 9-vuotiaasta Jessiestä, joka oli lapsi jota ei haluttu ja joka oli varhaislapsuudessaan kärsinyt hoivan puutteesta. Jessie ei pystynyt muodostamaan normaaleja kiintymyssuhteita, valehteli ja satutti muita ihmisiä jatkuvasti. Hän pyrki hallitsemaan kaikkia tilanteita ja ihmisiä. == Juoni == Jessie oli vanhempiensa neljäs lapsi. Hän ei ollut toivottu lapsi, ja hänen äidillään oli vaikea masennus. Isä oli etäinen. Jessien 8-vuotias isosisko joutui usein huolehtimaan Jessiestä koska vanhemmat olivat kykenemättömiä siihen. Jessielle kehittyi reaktiivinen kiintymyssuhdehäiriö koska hän oli jäänyt vaille hoivaa varhaislapsuudessa. Hän ei kyennyt luomaan normaaleja sosiaalisia suhteita muihin ihmisiin. Jessie on viehättävä tyttö, jolla on punaiset hiukset ja vihreät silmät. Huolimatta vaikeasta varhaislapsuudesta hän pärjäsi koulussa, koska oli älykäs ja kunnianhimoinen. Hän osasi myös piirtää hienoja, monimutkaisia ja yksityiskohtaisia piirustuksia. Hänellä oli kuitenkin myös pimeä puolensa. Jessiellä oli pakonomainen tarve hallita kaikkia tilanteita, hän oli taitava manipuloimaan ja osasi johdatella ihmisiä haluamaansa suuntaan. Jos Jessie ei saa tahtomaansa hyvällä, hän sai hillittömiä raivokohtauksia ja valehteli jatkuvasti. Opettajat pitivät häntä kurittomana ja vaikeana lapsena. Jessie sytytti tulipaloja, valehteli ja sai raivokohtauksia, jonka lisäksi hän kohteli kaltoin muita perheenjäseniä sekä perheen koiraa. Koska hänen vanhempansa eivät saaneet otetta hänestä, he halusivat, että hänet otetaan huostaan hänen ollessaan 8-vuotias. Huostaanoton jälkeen hän oli useissa sijaisperheissä, joihin hän ei kuitenkaan sopeutunut. Jessie päätyi 9-vuotiaana Glan Morfanin ryhmäkotiin, joka oli tarkoitettu vaikeasti häriintyneille ja käytöshäiriöisille nuorille. Kirjassa Torey Hayden kertoo ajasta, jonka oli tuossa ryhmäkodissa vapaaehtoisena terapeuttina. Hayden ei ole varma, oliko Jessien valehtelu tietoista, koska hän havaitsi hänen dissosioivan, mitä hän pitää merkkinä psyykkisestä traumasta. Lopulta Jessien valheiden taakse kätkemä järkyttävä totuus alkaa selvitä. == Lähteet == == Aiheesta muualla == * * * Luokka:Elämäkerralliset romaanit Luokka:Vuoden 2020 kirjat
Wolf WR1

Wolf WR1 on Harvey Postlethwaiten suunnittelema Formula 1 -auto, jota Wolf- talli käytti kausilla – ja Theodore Racing kaudella 1978. Autosta tehtiin neljä erilaista muunnosta. WR1-mallia ajoi eteläafrikkalainen kilpa-autoilija Jody Scheckter, joka voitti autolla kauden avausosakilpailun ja samalla tallin ensimmäisen osakilpailun. Monacossa Scheckter ajoi jälleen voittoon sekä kellotti samalla kilpailun nopeimman kierrosajan. Autolla ajettiin kauden aikana useamman kerran palkintosijoille. Autolla voitettiin viimeisen kerran Kanadan osakilpailussa. Talli sijoittui MM-pisteissä neljänneksi. Auton viimeinen esiintyminen F1-sarjassa nähtiin kaudella , kun yhdysvaltalainen Bobby Rahal ajoi autolla kauden päätösosakilpailussa, jossa keskeytti polttoainevikaan. WR2-mallilla ajettiin paalupaikalle vuoden 1977 Saksan osakilpailussa ja kilpailuissa yhteensä neljästi palkintosijoille. WR3-mallia käytti Wolf-tallin lisäksi myös Theodore Racing, jota ajoi suomalainen Keke Rosberg. Japanin osakilpailussa Scheckter ajoi kymmenenneksi ja sai samassa osakilpailussa myös kilpailun nopeimman kierroksen. Myös Rosberg pystyi ajamaan kymmenenneksi vuoden 1978 Saksan osakilpailussa. WR4-malli sen sijaan osoittautui kilpailukyvyttömäksi, kun Rosberg keskeytti kaudella 1978 Hollannin osakilpailun ja esikarsiutui Italian osakilpailussa. ==Formula 1 -tulokset== Vuosi Talli Valmistaja Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Walter Wolf Racing WR1 WR2 WR3 ARG BRA RSA USW ESP MON BEL SWE FRA GBR GER AUT NED ITA USA CAN JPN 55 4\. Jody Scheckter 1 Kesk. 2 3 3 1 Kesk. Kesk. Kesk. Kesk. 2 Kesk. 3 Kesk. 3 1 10 Walter Wolf Racing WR1 WR4 ARG BRA RSA USW MON BEL ESP SWE FRA GBR GER AUT NED ITA USA CAN 24 5\. Jody Scheckter 10 Kesk. Kesk. Kesk. 3 Bobby Rahal Kesk. Theodore Racing WR3 WR4 Keke Rosberg 10 NC Kesk. DNPQ ==Huomioita== ==Lähteet== Luokka:Formula 1 -kausi 1977 Luokka:Formula 1 -kausi 1978 Luokka:Wolfin Formula 1 -autot
Hüseyin Özkan

Hüseyin Özkan (aik. Khasei Bisultanov, s. 20. tammikuuta 1972 Orga) on turkkilainen judoka ja olympiavoittaja. Özkan osallistui Sydneyn olympialaisiin 2000, joissa hän voitti olympiakultaa. Finaalissa Özkan voitti ranskalaisen Larbi Benboudaoudin ipponilla ajassa 2.46. Maailmanmestaruuskilpailuissa Özkan voitti hopeaa vuonna 1999 Birminghamissa. Euroopan-mestaruuskilpailuissa hän voitti Oostendessa 1997, oli hopealla Ateenassa 1993 sekä pronssilla Bratislavassa 1999 ja Düsseldorfissa 2003. Turkin mestaruuden Özkan voitti kaksi kertaa. == Lähteet == Luokka:Turkkilaiset judokat Luokka:Turkkilaiset olympiavoittajat Luokka:Vuonna 1972 syntyneet Luokka:Elävät henkilöt
Özkan

Özkan on muun muassa seuraavien henkilöiden sukunimi: * Aygül Özkan (s. 1971), saksanturkkilainen poliitikko * Gabriel Özkan (s. 1986), ruotsalainen jalkapalloilija * Hüseyin Özkan (s. 1972), turkkilainen judoka ja olympiavoittaja * Serdar Özkan (s. 1975), turkkilainen kirjailija.
Journal de St.-Pétersbourg

Journal de St.-Pétersbourg oli Pietarissa vuosina 1825–1918 ilmestynyt ranskankielinen sanomalehti. Se oli Venäjän ulkoministeriön virallinen tai puolivirallinen äänenkannattaja. Lehden edeltäjiä olivat viralliset Journal du Nord vuonna 1807–1812 ja Le Conservateur impartial vuosina 1813–1824. Niiden tehtävänä oli vaikuttaa ranskaa osaavan koti- ja ulkomaisen sivistyneistön mielipiteisiin Napoleonin sotien aikana. Journal de St.-Pétersbourg oli vuoteen 1828 saakka Venäjän hallituksen päälehti, joka julkaisi ensimmäisenä viralliset uutiset ja asetukset. Siinä ilmestyi vuoteen 1829 saakka myös Aleksandr Ulybyševin artikkeleita venäläisestä kirjallisuudesta, teatterista ja musiikista. Vuosina 1829–1855 toimittajana työskenteli ranskalainen kreivi Edouard de Sancé. Suomessa Journal de St.-Pétersbourg toimi vuodesta 1828 lähtien Finlands Allmänna Tidningin mallina ja 1840-luvulla se oli ainut sallittu ulkomaanuutisten lähde. Vielä 1800-luvun lopulla suomalaiset lehdet lainasivat venäläisen aineistonsa etupäässä Journal de St.-Pétersbourgista ja St. Petersburger Zeitungista. Lehti sai nimen Journal de Pétrograde vuonna 1914 ja Journal de Russie vuonna 1918. Se sulautui sen jälkeen Moskovassa julkaistuun lehdistökatsaukseen. ==Lähteet== Luokka:Venäläiset sanomalehdet
Helmut Wick

Helmut Paul Emil Wick (5. elokuuta 1915, Mannheim – 28. marraskuuta 1940) oli eräs Saksan ilmavoimien hävittäjä-ässiä toisessa maailmansodassa. Lisäksi hän oli JG 2 "Richthofen" -hävittäjärykmentin komentajana.https://www.valka.cz/newdesign/v900/clanek_10621.html Viitattu 11.8.2020. Wick kaatui ilmataistelussa Englannin kanaalin yllä. Hän osallistui muun toiminnan ohella Ranskan valtaukseen sekä taisteluun Britanniasta. Wick ehti kerätä 56 ilmataisteluvoittoa.https://www.luftwaffe.cz/wick.html Majuri Wickin pudotti luutnantti John Dundas, joka oli Spitfire-ässä. Wickin siipimies, yliluutnantti Rudolf Pflanz pudotti Dundasin. Kummatkin pudonneista saivat surmansa.Price, A., 2002: s. 66 Wick lensi Messerschmitt Me 109 Bf E-3 ja E-4 hävittäjäkoneeita. Sotilaallisena ansiopalkintona tuli hänelle rautaristin ritariristi tammenlehvin.https://www.luftwaffe.cz/wick.html Viitattu 11.8.2020. == Lähteet == *https://www.luftwaffe.cz/wick.html *https://www.valka.cz/newdesign/v900/clanek_10621.html (tšekiksi) *Price, Alfred: Spitfire Mk I/II -ässät 1939–41, Koala-Kustannus, 2002. Alkuteos englanniksi 1996. ISBN 952-5186-35-0. s.66 === Viitteet === Luokka:Saksalaiset lentäjät Luokka:Vuonna 1915 syntyneet Luokka:Vuonna 1940 kuolleet
Maria Ivogün

Maria Ivogün (oik. Ilse Kempner; 18. marraskuuta 1891 Budapest – 2. lokakuuta 1987 Beatenberg) oli unkarilaissyntyinen ooppera- ja konserttilaulaja, äänialaltaan sopraano.Maria Ivogün AllMusic Ivogün muodosti taiteilijanimensä äitinsä, laulaja Ida von Güntherin nimestä. Hänen isänsä oli unkarilainen upseeri. Vanhempien avioeron jälkeen Ivogün muutti äitinsä kanssa Zürichiin tämän mentyä naimisiin sveitsiläisen kanssa. Ivogün kävi koulua Zürichissä, kunnes lähti opiskelemaan Wieniin. Kapellimestari Bruno Walter tutustui häneen ja kiinnitti hänet Münchenin kansallisteatterin laulajaksi vuonna 1913. Ivogünin ensimmäinen rooli oli Mimì (La bohème), mutta hän esiintyi samalla kaudella myös Yön kuningattarena Taikahuilussa. Bruno Walterin johdolla hän esiintyi Erich Wolfgang Korngoldin oopperan Der Ring des Polykrates (1916) ja Hans Pfitznerin oopperan Palestrina (1917) kantaesityksissä. Suurinta tunnettavuutta Ivogün sai Zerbinettan roolilla Richard Straussin Ariadne auf Naxos -oopperan vuoden 1916 revision esityksellä. Hän työskenteli Münchenin kansallisteatterissa vuoteen 1925 saakka. Ivogün teki Covent Garden -debyyttinsä vuonna 1924 Zerbinettan roolissa. Seuraavalla viikolla hän esiintyi samassa paikassa Gildana (Rigoletto). Vuonna 1927 hän palasi sinne Konstanzen (Ryöstö Seraljista) ja Gildan rooleissa. Vuonna 1925 Ivogün esiintyi Zerlinan roolissa (Don Giovanni) Salzburgin festivaalilla. Samana vuonna hänestä tuli Berliinin Städtische Operin säännöllinen laulaja, ja myöhemmin hän työskenteli Staatsoper Unter den Lindenissä. Ivogün esiintyi myös Yhdysvalloissa. Hän vetäytyi lavalta vuonna 1934. Konserttilaulajana Ivogün esiintyi esimerkiksi Gustav Mahlerin 4. sinfoniassa ja Wolfgang Amadeus Mozartin konserttiaarioissa. Vuonna 1921 Ivogün meni naimisiin tenori Karl Erbin kanssa. Pariskunta erosi vuonna 1932, minkä jälkeen Ivogün meni naimisiin pianisti Michael Raucheisenin kanssa. Vuonna 1948 hän aloitti opettamisen Wienissä, ja vuonna 1950 hän sai nimityksen professoriksi Hochschule für Musikiin Berliiniin. Ivogünin oppilaisiin kuuluivat muiden muassa Elisabeth Schwarzkopf ja Rita Streich. Hän jäi eläkkeelle vuonna 1956. == Lähteet == Luokka:Unkarilaiset oopperalaulajat Luokka:Sopraanot Luokka:Vuonna 1891 syntyneet Luokka:Vuonna 1987 kuolleet
Xenodon

Xenodon on tarhakäärmeiden (Colubridae) heimoon kuuluva käärmesuku, johon kuuluu 12 lajia. Niitä tavataan Meksikon eteläosissa, Keski-Amerikassa ja Etelä-Amerikassa. Xenodon-lajit ovat erikoistuneet syömään konnia ja muita suurikokoisia sammakoita. Jotkut lajit matkivat ulkonäöllään korallikäärmeitä (Micrurus) tai keihäskäärmeitä (Bothriops), ja Xenodon dorbignyi matkii mahdollisesti jopa molempia sukuja samanaikaisesti. == Lajit == Sukuun kuuluu 12 lajia: * Xenodon dorbignyi * Xenodon guentheri * Xenodon histricus * Xenodon matogrossensis * Xenodon merremii * Xenodon nattereri * Neuwiedinvalekeihäskäärme (Xenodon neuwiedii) * Xenodon pulcher * Valekeihäskäärme eli costaricansiankärsäkäärme (Xenodon rabdocephalus) * Vyökärsäkäärme (Xenodon semicinctus) * Jacu-jergon (Xenodon severus) * Xenodon werneri == Lähteet == Luokka:Tarhakäärmeet
Munna Bhai M.B.B.S.

Munna Bhai M.B.B.S. on Rajkumar Hiranin ohjaama intialainen hindinkielinen draamakomediaelokuva vuodelta 2003. Pääosia näyttelivät Sanjay Dutt, Gracy Singh, Sunil Dutt, Jimmy Shergill, Boman Irani ja Arshad Warsi. Elokuva oli menestys ja se voitti useita palkintoja, mukaan lukien parhaan populaarielokuvan National Film Awards -palkinto ja neljä Filmfare Awards -palkintoa. == Näyttelijät == == Soundtrack == == Jatko-osat == Munna Bhai M.B.B.S.:n jatko-osa Lage Raho Munna Bhai sai ensi-iltansa 1. syyskuuta 2006. Kolmas osa elokuvasarjaan on tekeillä. == Lähteet == == Aiheesta muualla == * Virallinen sivusto * * Luokka:Vuoden 2003 intialaiset elokuvat Luokka:Intialaiset draamakomediaelokuvat Luokka:Hindinkieliset elokuvat Luokka:Rajkumar Hiranin ohjaamat elokuvat
Richard Trautmann

Richard Trautmann (s. 7. helmikuuta 1969 München) on saksalainen judoka ja judovalmentaja. Trautmann osallistui kaksiin olympialaisiin. Barcelonan olympialaisissa 1992 hän sai pronssia, kuten myös Atlantan olympialaisissa 1996. Maailmanmestaruuskilpailuissa Trautmann voitti pronssia vuonna 1993 Hamiltonissa. Saksan mestaruuden Trautmann voitti kolme kertaa. Trautmann nimitettiin vuonna 2016 Saksan miesten päävalmentajaksi. == Lähteet == Luokka:Saksalaiset judokat Luokka:Saksalaiset urheiluvalmentajat Luokka:Saksalaiset olympiamitalistit Luokka:Vuonna 1969 syntyneet Luokka:Elävät henkilöt
Trautmann

Trautmann on muun muassa seuraavien henkilöiden sukunimi: * Andreas Trautmann (s. 1959), saksalainen jalkapalloilija * Bert Trautmann (1923–2013), saksalainen jalkapallomaalivahti * Catherine Trautmann (s. 1951), ranskalainen sosialistipuolueen poliitikko * Richard Trautmann (s. 1969), saksalainen judoka, judovalmentaja ja olympiamitalisti.